Пан Ги Мун

Пан Ги Мун (, ханча: 潘基文, дөйөм латин транскрипцияһы — Ban Ki-moon; 13 июнь 1944 йыл) — Берләшкән Милләттәр Ойошмаһының 8-се Генераль секретары (1.01.2007—31.12.2016), Корея Республикаһының сит ил эштәре һәм сауҙа министры (2004—2006).

 Биографияһы 
Пан Ги Мун 1944 йылдың 13 июнендә Япон империяһы Корея генерал-губернаторлығы Тюсэй-Хокудо провинцияһы Ымсон өйәҙенең Тюсю ҡалаһында (хәҙерге Корея Республикаһы Чхунчхон-Пукто провинцияһының Чхунджу ҡалаһында) тыуған. Корей теленән тыш инглиз, француз һәм япон телдәрен белә, рус телен өйрәнәПан Ги Мун продемонстрировал Медведеву знание русского языка.

1970 йылда Сеул милли университетын тамамлай, халыҡ-ара мөнәсәбәттәр өлкәһендә бакалавр дәрәжәһен ала. 1985 йылда Гарвард университеты янындағы Кеннеди исемендәге идаралыҡ мәктәбендә дәүләт иларалығы магистры дәрәжәһен алаБМО сайтында Пан Ги Мундың биографияһы.

37 йыл дауамында Корея Республикаһының сит ил эштәре һәм сауҙа министрлығында хеҙмәт итә. Корея Республикаһының Һиндостан, Австрия, Словения һәм АҠШ дәүләттәрендәге илселектәрҙә эшләй. 2004—2006 йылдарҙа Корея Республикаһының сит ил эштәре һәм сауҙа министры була.

2006 йылдың 13 октябрендә БМО Генераль Ассамблеяһы менән Берләшкән Милләттәр Ойошмаһының 8-се Генераль секретары итеп тәғәйенләнә. БМО-ның эшмәкәрлеген ойоштороу һәм солохто яҡлау эштәре буйынса бер нисә мөһим реформалар үткәрә. Пан Ги Мун күбеһенсә иғтибарын глобаль йылыныуға һәм Дарфур регионы (Судан) мәсьәләрен хәл итеүгә йүнәлтә.

2011 йылдың 21 июнендә Пан Ги Мун Берләшкән Милләттәр Ойошмаһының Генераль секретары итеп икенсе биш йыллыҡ ваҡытҡа раҫлана.

2009 йылда Мальта университетының һәм Вашингтон штаты университетының, аҙаҡ Мәскәү дәүләт халыҡ-ара мөнәсәбәттәр институты мөхбир докторы исеме биреләПан Ги Мун — МГИМО-Университет. 2012 йылғы йәйге Олимпия уйындарын асыу тантанаһында Олимпия флагын тотоп барыусыларҙың береһе була .

мини|300 px|<center>Пан Ги Мун һәм Владимир Путин.Мәскәү, 9 май 2015 йыл<center>

 Бүләктәре 
 «Эшендә күрһәткән хеҙмәттәре өсөн» (Корея Республикаһы, 1975, 1986, 2006)
 Австрия Республикаһы алдында күрһәткән хеҙмәте өсөн Почёт билдәһе (Австрия, 2001)
 Риу-Бранку ордены ҙур тәреһе (Бразилия, 2006)
 Ҡояш ордены ҙур таҫмаһы (Перу, 2006)
 I дәрәжәләге «Достык» ордены (Ҡаҙағстан, 2010)В Акорде Глава государства Нурсултан Назарбаев встретился с Генеральным Секретарем ООН Пан Ги Муном, который прибыл в Казахстан с официальным визитом
 Хеҙмәттәре өсөн милли орден (Алжир)
 Хосе Матиас Дельгадо ордены (Сальвадор)
 Сикатун ордены ҙур тәреһе (Филиппины)
 Исмоил Сомони ордены (Тажикстан, 2010)
 Буркина-Фасо милли ордены ҙур тәреһе (2008)
 Кот-д'Ивуар милли ордены (2008)
 Изге Карл ордены ҙур тәреһе (Монако, 2013)
 Вена ҡалаһы ҙур алтын ордены (Австрия, 2013)
 Алтын Олимпия ордены (2013) һ. б.

 Иҫкәрмәләр 

 Һылтанмалар 
 БМО сайтында Пан Ги Мундың биографияһы


Категория:БМО-ның Генераль секретарҙары
Категория:Гарвард университетын тамамлаусылар
Категория:Риу-Бранку ордены ҙур тәреһе кавалерҙары